Norge med VM-premiere mot Russland: Holøs: – Bra å våkne med en gang
– Vi liker å starte mot de beste motstanderne. Da bråvåkner vi. Det er bra å få seg en rett i trynet, slik at vi får «det» inn i kroppen med en gang, sier Jonas Holøs til VG i pressesonen etter Norges siste trening fredag formiddag - foran VM-åpningen fredag klokken 20.15. Jonas Holøs er ishockeylandslagets maskin. I VM i Minsk for ett år siden spilte han over 30 minutter - av 60 - i snitt per kamp.Etter to sesonger i den russiske KHL-klubben Lokomotiv Jaroslavl er han usikker på hvor han skal spille neste sesong. Til VG forteller han imidlertid at han vurderer tilbud fra klubber i Sverige, Sveits og Russland. Foran møtet med blant andre to lagkamerater fra Jaroslavl i kveld - backen Jegor Jakovlev (nummer 44) og løperen Sergej Plotnikov (16) - sier han at «en bra kamp her», mot Russland, kan bety litt med hensyn til hva hans neste klubbadresse vil bli. – Jeg kan bestemme meg under VM, men vil helst ikke tenke så mye på det. Det er litt stressende, selv om jeg sikkert finner et sted å spille, sier han. – Er du forberedt på å spille over 25 minutter i hver VM-kamp, som du pleier å gjøre? – Det er mye av det samme; vi har trent enormt mye og jeg har ikke spilt så bra i de åtte treningskampene vi har hatt før VM. Men jeg pleier å spille bedre og bedre utover i turneringen, svarer Jonas Holøs. Hockeybloggen: Kan tape syv VM-kamper og miste neste OLHan danner i utgangspunktet backpar med Alexander Bonsaksen (28), som skal spille sin syvende VM-turnering på rad etter at han for seks dager siden med Tappara Tampere tapte finalen i det finske sluttspillet. Les mer om Bonsaksens finske eventyr her (krever innlogging VG+) (Saken fortsetter under videoen) Jonas Holøs understreker at Norge mot Russland må gjøre som de alltid pleier mot bedre motstandere. Hockeygutta må sørge for at Ilja Kovaltsjuk & co blir «frustrerte». – «Special teams» blir sykt viktig, sier han - og mener undertalls og overtallsspill. – Får vi utvisninger er det kjørt. – Ideelt sett bør dere unngå utvisninger, i det hele tatt? – Vi bør holde oss unna utvisningsboksen, i alle fall ikke pådra oss utvisningene det ikke er «lov» å ta. Russland har to varinter i power play (overtallsspill), med fire SKA St. Petersburg-spillere - der Kovaltsjuk er sentral, svarer Jonas Holøs. Etter det VG vet har Russland faktisk tre godt innøvde varianter i overtallsspill. Patrick Thoresen (SKA St. Petersburg) har gitt trener Roy Johansen (55) og hans trenerteam med blant andre videocoach Tom Jøstne viktig informasjon om disse.Russland har foreløpig bare meldt inn ni løperspillere (normalt 13-14) til VM-turneringen, i påvente av at flere NHL-spillere skal bli spilleklare. Hele fem av dem - pluss to backer - er imidlertid lagkamerater av Patrick Thoresen i SKA St. Petersburg, som vant KHL-sluttspillets Gagarin Cup denne sesongen. Den klart mest skumle SKA-rekken, sett med norske øyne, er Jevgenji Dadonov (26), Artemi Panarin (23) og Vadim Sjipasjov (28). – Patrick (Thoresen) har styrt det litt mer enn jeg. Han har bedre kontroll. De to som jeg har spilt sammen med i Jaroslavl er ikke like sentrale hos Russland, svarer Jonas Holøs på spørsmål om i hvilken grad han har vært involvert «i taktikken» foran kampen mot Russland. PS! Norge har, i motsetning til de fleste av de 15 andre VM-nasjonene, meldt inn full spillerkvote foran VM-starten. Det vil si tre keepere, åtte backer og 14 løpere. Lenke til Norges alle spillere med høyde, vekt og fødselsdato her.
Hockeyguttas backbauta Jonas Holøs (27) mener Norge kan ha godt av «å få seg en rett i trynet» i VM-premieren mot regjerende verdensmester Russland.